Þegar við hnýtum skottið á fluguna okkar verðum við að hafa nokkra hluti í huga áður en lagt er af stað . Fyrst af öllu verður lengd þess að vera í samræmi við aðra hluta flugunnar , þ.e.a.s. ef við erum að hnýta hefðbundna flugu , ekki ‘ long tail ’ eða langhala . Heppilegt viðmið er að skottið sé eilítið styttra heldur en vængurinn . Efnið í skottinu , hvort heldur það er hár eða fjaðrir , skal vera jafnt í endana og liggja samsíða . Annars er hætta á að við endum með grisjótt og úfið skott . Ef það er sveigja í efninu skal umfram allt láta sveigjuna vísa upp , ekki niður . Niðurdregnar flugur er síst til þess fallnar að glepja fisk . Þegar við festum skottið niður er rétt að gæta þess að ekki snúist upp á það eða lognist útaf til hliðanna . Best er að halda við efnið með því að klemma það ofan á öngulinn á milli þumals og vísifingurs , læsa efninu niður með þremur vafningum og jafnvel nota einn half-hitch til öryggis .